**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2020-10-26 Nr. TAR-91

Posėdžio data 2020-10-21. Pradžia 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

1. SVARSTYTA. Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimas.

Pranešėjas – E. Simokaitis. Sako, kad siekiama pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91. Keičiamas Klaipėdos miesto savivaldybės panaudai perduodamo turto sąrašo, patvirtinto Klaipėdos miesto savivaldybės tarybos 2012 m. kovo 29 d. sprendimu Nr. T2-91, 28 punktas ir išdėstomas nauja redakcija - į nurodyto sąrašo punktą įtraukiama savivaldybei priklausanti Danės upės krantinės dalis, kurios žymėjimas plane yra 1k3, sudėtinė dalis – krantinė 9-11. Įtraukus nurodytos krantinės dalį į Klaipėdos miesto savivaldybės panaudai perduodamo turto sąrašą bus galima atlikti veiksmus, susijusius su jos naudojimu ir disponavimu. Įtraukus nurodytą Danės upės krantinės dalį į panaudai perduodamo turto sąrašą, bus sudaryta galimybė perduoti ją pagal panaudos sutartį Lietuvos jūrų muziejui, kuris naudotų šią krantinę laivo „Sūduvis“ švartavimui.

A. Vaitkus siūlo prie sprendimo projekto pridėti informaciją apie finansavimą.

R. Taraškevičius sako, kad pateiktas sprendimo projektas yra pirmas žingsnis. Teigia, kad finansavimo klausimai bus sprendžiami ateityje. R. Taraškevičius siūlo į Tarybos posėdį pakviesti Jūrų muziejaus atstovą, kuris ir pateiktų informaciją apie finansavimą.

A. Vaitkus mano, kad pateikti informaciją galėtų ir Karinių jūrų pajėgų atstovas.

NUTARTA:

1.1. Pritarti pateiktam sprendimo projektui.

1.2. Pakviesti Jūrų muziejaus ir Karinių jūrų pajėgų atstovus dalyvauti Tarybos posėdyje, kad pateiktų informaciją apie galimą finansavimą.

Pritarta bendru sutarimu (Aidas Kaveckis, Arvydas Vaitkus, Rimantas Taraškevičius, Vytis Radvila, Ela Andrejeva).

Posėdžio pirmininkas Aidas Kaveckis

Posėdžio sekretorė Lietutė Demidova